Limbažos

**PASKAIDROJUMA RAKSTS**

**Limbažu novada pašvaldības domes 2021. gada 25. novembra saistošajiem noteikumiem**

**Nr. 25**

**“Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas un audžuģimenēm”**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Projekta nepieciešamības pamatojums | Likuma "Par pašvaldībām" 15. panta pirmās daļas 7. punkts nosaka, ka pašvaldības autonomā funkcija ir nodrošināt iedzīvotājiem sociālo palīdzību, bet 43. panta trešā daļa nosaka, ka dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Savukārt, saskaņā ar likuma "Par palīdzību dzīvokļa jautājumu risināšanā" 252. panta pirmo un piekto daļu, Ministru kabineta 2018. gada 26. jūnija noteikumu Nr. 354 "Audžuģimenes noteikumi" 78. punktu, Ministru kabineta 2005. gada 15. novembra noteikumu Nr. 857 "Noteikumi par sociālajām garantijām bārenim un bez vecāku gādības palikušam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" 22., 27., 30., 31. un 31.1 punktu, ir jāparedz atbalsta sistēma bāreņiem vai bez vecāku gādības palikušiem bērniem pēc pilngadības sasniegšanas un audžuģimenēm.  Pēc Administratīvi teritoriālās reformas kopš 2021. gada 1. jūlija Limbažu novadu veido bijušais Salacgrīvas, Alojas un Limbažu novads. Šobrīd spēkā ir vairāki saistošie noteikumi, kuri nosaka atbalstu bāreņiem vai bez vecāku gādības palikušiem bērniem pēc pilngadības sasniegšanas un audžuģimenēm. Sociālo pakalpojumu un sociālās palīdzības likuma Pārejas noteikumu 40. punkts nosaka, ka ne ilgāk kā līdz 2021. gada 31. decembrim piemērojami esošie pašvaldību saistošajos noteikumos noteiktie sociālās palīdzības pabalstu veidi. Pašvaldībām ir pienākums izdod jaunus saistošos noteikumus, kuri stājas spēkā 2022. gada 1. janvārī. Viena vienota normatīvā akta izdošana Limbažu novada administratīvajā teritorijā nodrošinās skaidru un pārskatāmu bērnu bāreņu pēc pilngadības sasniegšanas un audžuģimeņu atbalsta kārtību. |
| 2. Īss projekta satura izklāsts | Pilngadību sasniegušam bērnam bārenim Pašvaldība nodrošina:   1. pabalstu patstāvīgas dzīves uzsākšanai; 2. pabalstu sadzīves priekšmetu un mīkstā inventāra iegādei; 3. pabalstu ikmēneša izdevumiem; 4. mājokļa pabalstu.   Audžuģimenēm Pašvaldība nodrošina:  1. pabalstu bērna uzturam;  2. pabalstu apģērba un mīkstā inventāra iegādei;  3. pabalstu daļējai veselības aprūpes pakalpojumu apmaksai. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei tiek plānoti finanšu resursi Limbažu novada pašvaldības budžetā. Tiek prognozēts, ka 2022. gadā noteikumos noteiktajiem pabalstiem ir nepieciešami naudas līdzekļi par kopējo summu **177 765 euro.** No šīs summas **45 252 euro** paredzot atbalstu bāreņiem vai bez vecāku gādības palikušiem bērniem pēc pilngadības sasniegšanas, savukārt audžuģimeņu atbalstam Pašvaldība2022. gadā paredz nodrošināt budžetā līdzekļus **132 513,00 euro** apmērā.  Atbalsts bāreņiem vai bez vecāku gādības palikušiem bērniem pēc pilngadības sasniegšanas un audžuģimenēm iekļauj:   1. Pabalstu patstāvīgas dzīves uzsākšanai. 2022. gadā tiek plānoti līdzekļi **2420,00 euro** apmērā, sniedzot atbalstu 11 personām. 2. Pabalstu sadzīves priekšmetu un mīkstā inventāra iegādei. Tiek plānoti līdzekļi 11 personām **7420,00 euro** apmērā. Katrai personai pabalsta apmērs ir 820,05 euro. 3. Pabalstu ikmēneša izdevumiem. Budžetā plānoti līdzekļi **24 012,00 euro** apmērā. To piešķir bēriem bāreņiem, ja tie turpina izglītoties līdz 24 gadu vecumam. 4. Mājokļa pabalstu. Šim mērķim plānoti līdzekļi **11 400,00 euro** apmērā, sniedzot atbalstu 11 personām.   Audžuģimeņu atbalstam Pašvaldība paredz:   1. Pabalstu bērna uzturam **119 743,00 euro**; 2. Pabalstu apģērba un mīkstā inventāra iegādei **10770,00** euro; 3. Pabalstu daļējai veselības aprūpes pakalpojumu apmaksai **2000** euro.   Augstāk minētais atbalsts plānots 38 audžuģimenēs ievietotiem bērniem. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Nav notikušas. |

Limbažu novada pašvaldības

Domes priekšsēdētājs /paraksts/ D. Straubergs