Limbažos

**Limbažu novada pašvaldības domes 2021. gada 25. novembra saistošajiem noteikumiem Nr.33 “Decentralizēto kanalizācijas pakalpojumu sniegšanas un uzskaites kārtība Limbažu novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 1.1. Saistošie noteikumi izstrādāti, pamatojoties uz Ūdenssaimniecības pakalpojumu likuma [6.](https://likumi.lv/ta/id/275062-udenssaimniecibas-pakalpojumu-likums#p6) panta ceturtās daļas 5. punktu vietējām pašvaldībām noteikto deleģējumu;  1.2. Saistošie noteikumi izstrādāti, lai nodrošinātu vides aizsardzību un dabas resursu ilgtspējīgu izmantošanu un pakalpojuma sniegšanas tiesiskā regulējuma atbilstību 2017. gada 27. jūnija Ministru kabineta noteikumiem Nr. 384 "Noteikumi par decentralizēto kanalizācijas sistēmu apsaimniekošanu un reģistrēšanu". |
| 2. Īss projekta satura izklāsts | 2.1. Saistošo noteikumu mērķis:  2.1.1. nodrošināt pašvaldības autonomās funkcijas – komunālo kanalizācijas pakalpojumu organizēšana pašvaldības iedzīvotāju interesēs, izpildi;  2.1.2. noteikt decentralizēto kanalizācijas pakalpojumu sniegšanas kārtību, lai aizsargātu cilvēku dzīvību un veselību, nodrošinātu vides aizsardzību un dabas resursu ilgtspējīgu izmantošanu.  2.2. Saistošie noteikumi nosaka:  2.2.1. decentralizēto kanalizācijas sistēmu, kuras nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai, kontroles un uzraudzības kārtību;  2.2.2. minimālo biežumu notekūdeņu un nosēdumu izvešanai no decentralizētajām kanalizācijas sistēmām;  2.2.3. prasību minimumu asenizatoriem;  2.2.4. asenizatoru reģistrācijas kārtību;  2.2.5. decentralizēto kanalizācijas sistēmu reģistrācijas kārtību;  2.2.6. decentralizēto kanalizācijas pakalpojumu sniegšanas un uzskaites kārtību, tai skaitā pašvaldības kompetenci minētajā jomā;  2.2.7. decentralizēto kanalizācijas sistēmu īpašnieku un valdītāju pienākumus;  2.2.8. atbildību par saistošo noteikumu pārkāpumiem. |
| 3. Informācija par plānoto projekta ietekmi uz pašvaldības budžetu | 3.1. Saistošo noteikumu īstenošanas finansiālā ietekme uz pašvaldības budžetu nav.  3.2.Nav nepieciešamības veidot jaunas institūcijas, darba vietas, paplašināt esošo institūciju kompetenci, lai nodrošinātu saistošo noteikumu izpildi |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | 4.1. Sabiedrības mērķgrupa, uz kuru attiecināms saistošo noteikumu tiesiskais regulējums, ir Limbažu novada administratīvās teritorijas iedzīvotāji, kuri lieto decentralizētās kanalizācijas sistēmas;  4.2. saistošo noteikumu īstenošanai netiek prognozēta tieša ietekme uz uzņēmējdarbības vidi novada pašvaldības teritorijā. |
| 5. Informācija par administratīvajām procedūrām | 5.1. Saistošo noteikumu ievērošanu kontrolēs sabiedrība ar ierobežotu atbildību “Limbažu siltums”, sabiedrība ar ierobežotu atbildību “Salacgrīvas ūdens” un sabiedrība ar ierobežotu atbildību “Alojas saimniekserviss” šo noteikumu paredzētajā kārtībā un Limbažu novada pašvaldības policijas un Limbažu novada Būvvaldes amatpersonas.  5.2. privātpersona saistošo noteikumu piemērošanā var vērsties sabiedrībā ar ierobežotu atbildību “Limbažu siltums”, sabiedrībā ar ierobežotu atbildību “Salacgrīvas ūdens” un sabiedrībā ar ierobežotu atbildību “Alojas saimniekserviss”. |
| 6. Informācija par konsultācijām ar privātpersonām | 6.1. Saistošo noteikumu izstrādes procesā nav notikušas konsultācijas ar privātpersonām. |

Limbažu novada pašvaldības

Domes priekšsēdētājs /paraksts/ D. Straubergs